Το **ESCP Business School** είναι ένα ευρωπαϊκό οικονομικό πανεπιστήμιο που βρίσκεται στο Παρίσι, στο Λονδίνο, στο Βερολίνο, στη Μαδρίτη και το Τορίνο. Όντας το αρχαιότερο οικονομικό πανεπιστήμιο στον κόσμο, ιδρυθέν το 1819, θεωρείται η πρώτη Σχολή Διοίκησης Επιχειρήσεων του κόσμου.

Περιγραφή
---------

Τα προγράμματα που προσφέρει το ESCP Business School είναι τριπλά διαπιστευμένα από τους διεθνείς οργανισμούς AMBA, EQUIS και AACSB. Το σχολείο έχει πολλούς αξιόλογους αποφοίτους στους χώρους των επιχειρήσεων και της πολιτικής, όπως ο Patrick Thomas (Διευθύνων Σύμβουλος της Hermès), ο πρώην πρωθυπουργός της Γαλλίας, Jean-Pierre Raffarin και ο Επίτροπος της ΕΕ για την εσωτερική αγορά και υπηρεσίες κ. Michel Barnier.

Βρίσκεται στη 2η θέση στον κόσμο στην κατάταξη για Master in Management σύμφωνα με τους Financial Times για το 2012 και στην 21η για το πρόγραμμα Executive MBA. Το ESCP υποδέχεται 4.000 φοιτητές και 5.000 στελέχη από 90 διαφορετικές χώρες κάθε χρόνο, προσφέροντάς τους γενικά αλλά και εξειδικευμένα προγράμματα management. Tο δίκτυο αποφοίτων της σχολής αριθμεί 40.000 μέλη σε 150 χώρες και από 200 εθνικότητες.

Ιστορία
-------

Ιδρυθέν το 1819, το ESCP ιδρύθηκε από μια ομάδα οικονομικών μελετητών και επιχειρηματιών όπως ο οικονομολόγος Jean-Baptiste Say και ο έμπορος Vital Roux. Με τη δημιουργία του ESCP, η πρώτη σχολή επιχειρήσεων ποτέ ιδρύθηκε. Αρχικά ακολούθησε το πρότυπο της École Polytechnique και σταδιακά απέκτησε το ανάστημα και τη σημασία του κατά τη διάρκεια του 19ου αιώνα. Το 1859, μεταφέρθηκε στη σημερινή του τοποθεσία στο Παρίσι, στη διεύθυνση avenue de la République, στο 11ο διαμέρισμα.

Το ESCP είναι διεθνές από την ίδρυση του: Η τάξη του 1824 με συνολικά 118 μαθητές περιείχε ξένους σε ποσοστό γύρω στο 30% με 7 Ισπανούς, 2 Χαβανεζους, 5 Βραζιλιάνους, 5 Ολλανδούς, 4 Γερμανούς, 2 Έλληνες, 2 Πορτογάλους, 2 Αμερικανούς, 2 Χιλιανούς, 1 Σαβοιο, 1 Ιταλό, 1 Σουηδό, 1 Ρώσο και 1 εξ' Αϊτής. Η γλωσσική επιμόρφωση ήταν ένα ουσιαστικό μέρος του πρώτου προγράμματος σπουδών, το οποίο περιελάμβανε, εκτός από τη γαλλική γραμματική, μαθήματα στα Αγγλικά, Γερμανικά και Ισπανικά. Το 1873 ιδρύθηκε ο σύλλογος αποφοίτων του ESCP. Το 1921, ESCP γιόρτασε τα 100 του χρόνια, με καθυστέρηση λόγω της μεταπολεμικής κρίσης, στη μεγάλη αίθουσα της Σορβόνης.

Οι εγκαταστάσεις του ESCP στο Ηνωμένο Βασίλειο (Οξφόρδη, τώρα Λονδίνο) και Γερμανία (Ντίσελντορφ, τώρα Βερολίνο) άνοιξαν το 1973. Το 1988, ακολούθησαν εγκαταστάσεις στην Μαδρίτη, Ισπανία και το 2004 εγκαταστάσεις στο Τορίνο, Ιταλία. Οι εγκαταστάσεις του Ντίσελντορφ μεταφέρθηκαν στο Βερολίνο το 1984. Το 2005 το ESCP μετακόμισε από την Οξφόρδη στο Λονδίνο.

Παραπομπές
----------

1. ↑  «Focus On - Generation Europe Foundation - Career Guidance (page 5)» (PDF). Αρχειοθετήθηκε από το πρωτότυπο (PDF) στις 17 Μαΐου 2013. Ανακτήθηκε στις 21 Νοεμβρίου 2012.
2. ↑  A. Renouard, *Histoire de l'École supérieure de commerce de Paris*, Raymond Castell éditions, 1999.
3. ↑  «Kaplan A.: European Management and European Business Schools: Insights from the History of Business Schools, European Management Journal, 2014».
4. ↑  (Αγγλικά)Triple accredited business schools (AACSB, AMBA, EQUIS)
5. ↑  «Masters in Management 2012». *Financial Times*. Αρχειοθετήθηκε από το πρωτότυπο στις 29 Ιανουαρίου 2013. Ανακτήθηκε στις 21 Νοεμβρίου 2012.
6. ↑  «EMBA Ranking 2012». *Financial Times*. Αρχειοθετήθηκε από το πρωτότυπο στις 29 Ιανουαρίου 2013. Ανακτήθηκε στις 21 Νοεμβρίου 2012.
7. ↑  «Andreas Kaplan: A school is "a building that has four walls…with tomorrow inside": Toward the reinvention of the business school, Business Horizons, 2018».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ESCP Business School** |

* Official Website

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144762181
* LCCN: n2009047155
* ISNI: 0000 0001 1544 4083
* GND: 16067833-X
* BNF: cb16196632r (data)

 |

 |